கேள்வி: காசுகர் குகை - கண்டுபிடிப்பு மற்றும் வரலாறு குறித்து விரிவாக சொல்லுங்கள்.
பதில்: 1985 ஆம் ஆண்டில், பிரெஞ்சு மூழ்காளர் என்றி கோசுகர் தனது வாழ்நாளில் ஒரு சிறந்த கண்டுபிடிப்பைச் செய்தார்: பிரான்சின் மார்சேய் கடற்கரையில் ஆழமான நீரை ஆராய்ந்தபோது, ​​நூற்றுக்கணக்கான வரலாற்றுக்கு முந்தைய பாறை ஓவியங்கள் மற்றும் வேலைப்பாடுகளால் நிறைந்த ஒரு நீரடி குகையைக் கண்டார். 137-யார் (நீள அலகு) நீள இயற்கை சுரங்கப்பாதை வழியாக மட்டுமே அணுகக்கூடிய இந்த தனித்துவமான குகை, அதை ஆராய முயன்ற குறைந்தது மூன்று பேர் இறப்பு உட்பட பிற ஆர்வமுள்ள மூழ்காளர்களையும் கவர்ந்தது. காசுகர் குகையின் நீண்ட மனித ஆக்கிரமிப்பு என்பது, 33,000 ஆண்டுகள் முதல் 19,000 ஆண்டுகள் வரை இருந்துள்ளது, இது மனித ஆக்கிரமிப்பின் இரண்டு முக்கிய, கிட்டத்தட்ட தடையற்ற கட்டங்களைக் கொண்டிருந்தது. 1992 மற்றும் 2012 க்கு இடையில் சேகரிக்கப்பட்ட நாற்பத்தொரு மாதிரிகளில் நடத்தப்பட்ட சுமார் அறுபது கரிமம்-14 திகதியிடல் சோதனைகளிலிருந்து இந்த திகதிகள் பெறப்பட்டுள்ளன.எனவே, இந்தக் குகையின் முதல் மனித ஆக்கிரமிப்பு சூவே குகையின் கடைசி மனித ஆக்கிரமிப்புக்கு சமகாலமானது, அதே நேரத்தில் கடைசி மனித ஆக்கிரமிப்பு, லாசுகாக்சு குகையின் ''(Lascaux caves)'' மனித ஆக்கிரமிப்புக்கு சமகாலமானது. 'சமகால' குகைகளின் குறிப்பிடத்தக்க எடுத்துக்காட்டுகளில் ஆர்சி-சுர்-க்யூர் ''(Arcy-sur-Cure)'' (28,000 BP - யோன்), குசாக் குகை (29,000 BP - லெ புய்சன்-டி-காடுவின், டோர்டோகன்), பெச்-மெர்லே குகை (29,000 BP - கேப்ரெரெட்ஸ், லாட்), மற்றும் கூக்னாக் குகை (30,000 BP - பேரிக்னாக், லாட்) ஆகியவை அடங்கும்.